**Τηλ. Προέδρου:6973771276-6981890371 Λαμία 10.09.2020 Τηλ.Γεν.Γραμματεα:6976732688**

**Αρ.πρωτ: 79**

**ΠΡΟΣ: 1. Αρχηγό Πυροσβεστικού Σώματος**

**Αντιστράτηγο κ. Στέφανο Κολοκούρη.**

**2. Συντονιστή Επιχειρήσεων (έδρα**

**Λαμία)**

**Υποστράτηγο κ. Μάριο Αποστολίδη.**

**3. Δκτη ΠΕ.ΠΥ.Δ. ΣΤΕΡΕΑΣ ΕΛΛΑΔΑΣ**

**Αρχιπύραρχο κ. Κορέλλα Σωτήριο.**

**ΚΟΙΝ: 1. ΠΟΕΥΠΣ**

**2. Συναδέλφους – Μέλη της ΕΥΠΣ Στερεάς**

**Ελλάδας**

**ΘΕΜΑ: «Επιφυλακές πυροσβεστικού προσωπικού»**

**Μετά την έκδοση της υπ’αριθμ. 37019 οικ.Φ.105.9/24.06.2020 Διαταγής, η οποία κατ’εφαρμογή του άρθρου 6 του Ν.4662/2020 (Α’27) ρυθμίζει το θέμα της επιφυλακής του πυροσβεστικού προσωπικού, έχουν δυστυχώς προκληθεί μεγάλα προβλήματα στην εφαρμογή της, που έχουν ως αποτέλεσμα την συνεχή ταλαιπωρία του προσωπικού των Υπηρεσιών της Περιφέρειας Στερεάς Ελλάδας και την διαρκή οικονομική λόγω των συνεχών μετακινήσεων επιβάρυνσή του.**

**Την διανυόμενη περίοδο και ιδίως από την έκδοση της προαναφερόμενης Διαταγής, οι Διαταγή ΑΠΣ καθώς και το άρθρο 24 του ΠΔ 210/1992) με αποτέλεσμα να παρατηρούνται πολλά φαινόμενα δυσλειτουργίας των Υπηρεσιών, καταπόνησης, ταλαιπωρίας και οικονομικής επιβάρυνσης των συναδέλφων. Οι δύο αυτές Διαταγές έβρισκαν εφαρμογή πάντα με την εξέλιξη συμβάντων και όχι ως προληπτικό μέτρο!**

**Η έννοια της επιφυλακής του προσωπικού τείνει να καθιερωθεί από κατ’εξοχήν έκτακτο μέτρο αντιμετώπισης συμβάντων, εξαιτίας των ελλείψεων που συνεχώς δημιουργούνται και δεν αντιμετωπίζονται, σε μόνιμο μέτρο, που πολλές φορές εφαρμόζεται χωρίς ουσιαστικό λόγο.**

**Καθημερινά πλέον παρατηρούμε:**

1. **Μερικές επιφυλακές προσωπικού με δείκτη επικινδυνότητας 3, γεγονός που δεν**

**παρατηρούνταν έως σήμερα χωρίς την απαραίτητη προϋπόθεση συμβάντος σε εξέλιξη.**

1. **Δημιουργία επιπρόσθετων πεζοπόρων με συνεχείς μετακινήσεις συναδέλφων ακόμα**

**και με δείκτη 3.**

1. **Κλήσεις σε επιφυλακή σε Νομούς της Περιφέρειας, με το πρόσχημα ύπαρξης υψηλού**

**δείκτη σε άλλο Νομό της Περιφέρειας, χωρίς το αυτονόητο, την εκδήλωση δηλαδή κάποιου συμβάντος!**

**Όλα τα παραπάνω, τα οποία μόνο σωστή λειτουργία του πυροσβεστικού μηχανισμού δεν καταδεικνύουν, προέρχονται από την σύγχυση που προκαλεί η μη διασαφήνιση των όρων που θεσμοθετήθηκαν με τον πρόσφατο Ν.4662/2020 (Α’27), σε συνδυασμό με τις ξεπερασμένες πλέον Διαταγές του παρελθόντος που περιπλέκουν περισσότερο την κατάσταση που έχει δημιουργηθεί!**

**Το προσωπικό του συνόλου των Υπηρεσιών της Περιφέρειας, βρίσκεται εν ολίγοις σε κατάσταση μόνιμης επιφυλακής, με ατελείωτες ώρες υπερεργασίας, εκτεθειμένο διαρκώς σε συνθήκες κινδύνου εξαιτίας της κόπωσής του!**

**Η Περιφέρεια Στερεάς Ελλάδας, από την αρχή της αντιπυρικής περιόδου και την έκδοση του ημερήσιου χάρτη πρόβλεψης κινδύνου πυρκαγιάς, βρίσκεται συνεχώς πλήν ελαχίστων ημερών, σε δείκτη 3 και 4. Ιδίως τμήματά της, όπως οι Νομοί Εύβοιας και Βοιωτίας, εντάσσονται στις περιοχές της χώρας, που το μέτρο της επιφυλακής εφαρμόζεται συνεχώς και αδιαλείπτως κάθε αντιπυρική περίοδο. Το γεγονός αυτό σε συνδυασμό με την συνεχή μείωση του προσωπικού λόγω μεταθέσεων, μετακινήσεων και αποσπάσεων αλλά και της συνέχισης της ίδιας κατάστασης ως προς τα οργανογράμματα υπηρεσιών - δημιουργούν μια αφόρητη πλέον πραγματικότητα για την πλειοψηφία των συναδέλφων.**

**Επιτέλους θα πρέπει να δούμε την πραγματικότητα και να ενισχυθούν άμεσα οι Υπηρεσίες, με κριτήρια τον όγκο των συμβάντων που αντιμετωπίζουν κάθε αντιπυρική περίοδο σε συνδυασμό με τις κλιματολογικές συνθήκες της κάθε περιοχής (σαφές κριτήριο ο ημερήσιος δείκτης επικινδυνότητας). Δεν είναι δυνατόν να επιζητούμε να αντιμετωπίσουμε τις μεγάλες ελλείψεις και τα προβλήματα που συνεχώς διογκώνονται μόνο με την επιβολή εκτάκτων μέτρων, όπως αυτό των επιφυλακών του προσωπικού, το οποίο δυστυχώς για πολλές Υπηρεσίες αποτελεί πλέον κατεστημένη και μόνιμη πραγματικότητα!**

**Μέχρι την αντιμετώπιση αυτών όμως των ζητημάτων, επιβάλλεται η έκδοση των απαραίτητων διευκρινίσεων ως προς την εφαρμογή του μέτρου της επιφυλακής του προσωπικού με αποσαφήνιση των όρων του άρθρου 6 του Ν.4662/2020 (Α’27), με σκοπό την ενιαία αντιμετώπιση του θέματος τόσο σε επίπεδο κεντρικής διοίκησης (ΕΣΚΕ) όσο και σε περιφερειακό επίπεδο (ΠΕΠΥΔ – ΔΙΠΥΝ). Ο χρόνος της επιφυλακής του προσωπικού σε οποιαδήποτε μορφή (σε κτίριο υπηρεσίας ή κατ’οίκον) θεωρείται ως χρόνος εργασίας του υπαλλήλου και θα πρέπει να τυγχάνει ανάλογης αντιμετώπισης.**

**Για το Δ.Σ. της Ε.Υ.Π.Σ. Περιφέρειας Στερεάς Ελλάδας**

**Ο ΓΕΝΙΚΟΣ  ΓΡΑΜΜΑΤΕΑΣ                                             Ο ΠΡΟΕΔΡΟΣ**

**Κοτρώνης Παναγιώτης Υφαντής Ευάγγελος**